བིར་སྲུང་ཐུན་མོང་མ་ཡིན་པའི་བྱིན་རླབས་བྱེད་ཚུལ་གྱི་ཕྱག་ལེན་བཞུགས། ན་མོ་གུ་རུ། རྣལ་འབྱོར་གྱི་དབང་ཕྱུག་གི་བསྲུང་བ་ཐུན
མོང་མ་ཡིན་པའི་བྱིན་རླབས་ཀྱི་ཚུལ་ལ་དོན་གསུམ་སྟེ། སྦྱོར་བ། དངོས་གཞི། རྗེས་སོ། །དང་པོ་ནི། དུས་ཁྱད་པར་ཅན་ཉི་ཤུ་དགུའམ། གནམ་སྟོང་གང་རུང་ལ་གནས་དབེན་པར་རྟེན་གྱི་དྲུང་དུ། ཆུ་བཞི་སྔོན་དུ་འགྲོ་བའི་
ཉེར་སྤྱོང་ལྔ་དང༌། གཏོར་མ་ལྔ་ཚུལ་བཞིན་དུ་བཤམ། སློབ་དཔོན་རང་ཉིད་ཀྱི་མདུན་དུ་ནང་མཆོད་དང༌། རྡོ་རྗེ་དྲིལ་བུའང་བཤམ་མོ། །གཉིས་པ་ལ་གཉིས་ཏེ། སློབ་དཔོན་གྱིས་བྱ་བ་དང༌། སློབ་མ་ལ་བྱིན་རླབས་བྱ་བའོ།
།།སརྦ་མངྒ་ལཾ།།
6%
ཀྱེ་རྡོར་ཆོས་སྐོར་

ཞེ་དགུ་
আ
།དང་པོ་ནི། སྐྱབས་འགྲོ་ནས་བརྩམས་ཏེ་ཀྱེ་རྡོ་རྗེའི་བདག་བསྐྱེད་བཟླས་པ་དང་བཅས་པ་རྫོགས་པར་བྱས་ནས། གཏོར་མ་དང་པོ་ལྷ་དང་འབྱུང་པོ་ཐ་མི་དད་ཀྱི་ཆོ་གས་དབུལ། གཉིས་པ་ནག་པོ་ཆེན་
པོ་ལྕམ་དྲལ། གསུམ་པ་གདོང་བཞི་པ། བཞི་པ་པུ་ཏྲ། ལྔ་པ་མཁའ་འགྲོ་སྤྱི་གཏོར་གྱིས་དབུལ་ལོ། །དེ་ནས་རྣལ་འབྱོར་དབང་ཕྱུག་གི་བསྲུང་བ་ཐུན་མོང་མ་ཡིན་པ་བསྒོམ་ཞིང༌། བསྲུང་བ་རྣམས་ཀྱང་བྱའོ། །གཉིས་པ་
ནི། སློབ་མ་ལམ་འབྲས་བུ་དང་བཅས་པའི་ཁྲིད་རྫོགས་པར་ཐོབ་པ་བོས་ཏེ་ཁྲུས་བྱས། མཎྜལ་ཕུལ་ནས་གྲལ་དུ་འདུས་པ་ལ། འདིའི་རྗེས་ཟློས་བྱེད་དུ་བཅུག་སྟེ། གང་གི་དྲིན་གྱིས་སོགས་དང༌། སངས་རྒྱས་ཀུན་གྱི་རང་
བཞིན་སྐུ། །སློབ་དཔོན་ལ་ནི་བདག་སྐྱབས་མཆི། །ལན་གསུམ། ཀུན་མཁྱེན་ཡེ་ཤེས་ཕུང་པོ་ཅན། །སོགས་ལན་གསུམ་གྱིས་གསོལ་བ་གདབ། དེ་ནས་རྒྱུན་བཤགས་ལན་གསུམ་བྱ། རིགས་ལྔའི་སྡོམ་གཟུང་ལན་གསུམ་
བྱའོ། །དེ་ནས་བྱིན་རླབས་དངོས་གཞི་ནི། བླ་མ་རྣལ་འབྱོར་གྱི་དབང་ཕྱུག་ཞལ་ཕྱག་འོག་ནས་འབྱུང་བ་བཞིན་བསྒོམ་དུ་བཅུག་ལ། དེའི་དཔྲལ་བར་ཨོཾ་དཀར་པོ། མགྲིན་པར་ཨཱཿདམར་པོ། ཐུགས་ཀར་ཧཱུྃ་སྔོན་པོ། ལྟེ་བར་
སྭཱ་སེར་པོ། བརླ་རྩར་ཧཱ་ལྗང་གུ་རྣམས་བསྒོམས་ལ། དེ་ནས་དཔྲལ་བའི་ཨྃ་ལས་འོད་ཟེར་དཔག་ཏུ་མེད་པ་འཕྲོས། ཕྱོགས་བཅུའི་སངས་རྒྱས་ཐམས་ཅད་ཀྱི་སྐུའི་བྱིན་རླབས་དང་ནུས་མཐུ་ཐམས་ཅད་བཀུག་ནས་ཨོཾ་ལ་ཐིམ་
97

པས། ཨོཾ་དེ་སངས་རྒྱས་ཐམས་ཅད་ཀྱི་སྐུའི་བྱིན་རླབས་འདུས་པའི་བདག་ཉིད་དུ་བསྒོམས་ནས། གསོལ་བ་འདེབས་པ་འདིའི་རྗེས་ཟློས་བྱེད་དུ་བཅུག་སྟེ། དུས་གསུམ་སངས་རྒྱས་ཐམས་ཅད་ཀྱི་ངོ་བོ། བླ་མ་རྣལ་འབྱོར་གྱི་
དབང་ཕྱུག་གིས། བདག་ལ་བུམ་པའི་དབང་བསྐུར་བ་སྩལ་དུ་གསོལ། ཞེས་ལན་གསུམ་གྱིས་གསོལ་བ་བཏབ་པས། བླ་མའི་དཔྲལ་བའི་ཨོཾ་ལས་བདུད་རྩིའི་རྒྱུན་ཨོཾ་གྱི་རྣམ་པ་ཅན་དཔག་ཏུ་མེད་པ་བྱུང་སྟེ། སློབ་མའི་སྤྱི་བོར་
ཐིམ་པས་བུམ་པའི་དབང་ཐོབ། ལུས་ཀྱི་དྲི་མ་ཐམས་ཅད་དག དུས་གསུམ་སངས་རྒྱས་ཐམས་ཅད་ཀྱི་སྐུའི་བྱིན་རླབས་ཐམས་ཅད་ཐོབ་པར་བསམ་མོ། །དེ་བཞིན་དུ་མགྲིན་པའི་ཨཱཿལས་གསང་བའི་དབང་ཐོབ་པ་དང༌། ཐུགས་
ཀའི་ཧཱུྃ་ལས་ཤེས་རབ་ཡེ་ཤེས་ཀྱི་དབང་ཐོབ་པའང་དེས་རིགས་འགྲེ། ཡང་བླ་མའི་ལྟེ་བའི་སྭཱ་དང་བརླའི་ཧཱ་ལས་འོད་ཟེར་དཔག་ཏུ་མེད་པ་འཕྲོས། སངས་རྒྱས་ཐམས་ཅད་ཀྱི་ཡོན་ཏན་དང་ཕྲིན་ལས་ཐམས་ཅད་བཀུག་ནས་ཡི་གེ་
གཉིས་ལ་ཐིམ་པས། ཡི་གེ་གཉིས་པོ་སངས་རྒྱས་ཐམས་ཅད་ཀྱི་ཡོན་ཏན་དང་ཕྲིན་ལས་ཐམས་ཅད་འདུས་པའི་བདག་ཉིད་དུ་བསྒོམས་ལ། གསོལ་བ་འདེབས་པ་འདིའི་རྗེས་ཟློས་བྱེད་དུ་བཅུག་སྟེ། དུས་གསུམ་སངས་རྒྱས་
ཐམས་ཅད་ཀྱི་ངོ་བོ། བླ་མ་རྣལ་འབྱོར་གྱི་དབང་ཕྱུག་གིས། བདག་ལ་དབང་བཞི་པ་སྩལ་དུ་གསོལ། ཞེས་གསོལ་བ་ལན་གསུམ་བཏབ་པས་ཡི་གེ་གཉིས་ལས་བདུད་རྩིའི་རྒྱུན་ཡི་གེ་གཉིས་ཀྱི་རྣམ་པ་ཅན་དཔག་ཏུ་མེད་པ་བྱུང་
ཀྱེ་རྡོར་ཆོས་སྐོར་

আ
།སྟེ། སློབ་མའི་ལུས་ཐམས་ཅད་ལ་ཐིམ་པས་དབང་བཞི་པ་ཐོབ། ལུས་ངག་ཡིད་གསུམ་གྱི་དྲི་མ་དག སངས་རྒྱས་ཐམས་ཅད་ཀྱི་སྐུ་གསུང་ཐུགས་ཡོན་ཏན་ཕྲིན་ལས་ཐམས་ཅད་ཀྱི་བྱིན་རླབས་ཐོབ་
པར་བསམ་མོ། །དེ་ནས་བླ་མ་འོད་དུ་ཞུ་ནས་སློབ་མའི་ལུས་ལ་ཐིམ་པས། སློབ་མ་དེ་པདྨ་དང༌། ཉི་མ་རི་དྭགས་ཀྲྀཥྞ་ས་རའི་པགས་པའི་གདན་གྱི་སྟེང་ན་རྣལ་འབྱོར་གྱི་དབང་ཕྱུག་སྐུ་མདོག་དམར་ནག་ཞལ་གཅིག་ཕྱག་གཉིས་
པ། གཡས་སྡིགས་མཛུབ་གྱེན་དུ་བསྟན་པའི་རྩེ་མོ་བཀུག་པས་ཉི་མ་མནན་པ། གཡོན་ཐོད་པ་བདུད་རྩིས་གང་བ་ཐུགས་ཀར་བསྣམས་པ། རྒྱབ་ཏུ་དཔག་བསམ་གྱི་ཤིང་བཟང་པོ་ལ་སྐུ་རྒྱབ་བརྟེན་པ། ཞབས་གཉིས་རྒྱལ་པོ་རོལ་
པའི་སྟབས་ཀྱིས་བཞུགས་པ། སྐུ་ཤིན་ཏུ་གྲིམས་པ། ཞལ་དང་སྤྱན་གཉིས་བགྲད་པ། ལྗགས་འདྲིལ་བ། རུས་པའི་རྒྱན་དྲུག་གིས་སྤྲས་ཤིང༌། མེ་ཏོག་སྣ་ཚོགས་ཀྱིས་ཐོད་བཅིངས་པ། དེའི་རྒྱབ་ཏུ་དཔག་བསམ་གྱི་ཤིང་མི
བཟང་པོ། མདུན་དུ་ཏྲི་ཤཱུ་ལ་གྱེན་དུ་བསྒྲེངས་པ་ལ་ཌ་མ་རུ་དཔྱངས་པ། གཡས་སུ་བུམ་པ་བདུད་རྩིས་གང་བའི་སྟེང་དུ་ཐོད་པ་བདུད་རྩིས་གང་བས་བརྒྱན་པ། གཡོན་དུ་རིག་མ་མཚན་ཉིད་དང་ལྡན་པས་གདུགས་འཛིན་
པ། སྨིན་མཚམས་ཀྱི་ཐད་ཀར་སྲུང་འཁོར་གཞལ་ཡས་ཁང་དང་བཅས་པའི་དབུས་སུ་བཅོམ་ལྡན་འདས་ཀྱེ་རྡོ་རྗེ་ལྷ་དགུའི་དཀྱིལ་འཁོར་དང་བཅས་པ་ཞིག་བསྒོམ་དུ་གཞུག་གོ། །དེ་ནས་བསྲུང་བ་གཉིས་ཐུན་མོང་བ་ནས་བཤད་པ་

1
༈ ཟུར་འདེབས་ཅུང་ཟད་བཀོད་
ལྟར་སྦྱིན་ཏེ། དེ་དག་ནི་བྱིན་རླབས་ཀྱི་དངོས་གཞིའོ། །དེའི་རྗེས་སུ་རྣལ་འབྱོར་མ་ཆག་པར་བསྒོམ་པའི་ཚུལ་ཆོས་རྗེས་མཛད་པའི་ཡིག་ཆ་ལས་འབྱུང་བ་ལྟར་བཤད་ནས། ཡོན་དང་མཎྜལ་དབུལ་དུ་གཞུག་སྟེ། རང་གནས་སུ་
གཏང་ངོ་། །གསུམ་པ་རྗེས་ནི། དེ་ནས་བླ་མས་གཏོར་མགྲོན་ལ་གཏོར་མ་དབུལ་བ་དང༌། ལྷག་ཆད་ཁ་བསྐང་བ་དང༌། ནོངས་པ་བཟོད་པར་གསོལ་ཏེ། ཡེ་ཤེས་པ་གཤེགས། དམ་ཚིག་པ་རང་ལ་བསྡུས་ནས། སྐྱེ་མཆེད་
དང་སྐུ་གསུང་ཐུགས་བྱིན་གྱིས་བརླབ་པ་རྣམས་བྱའོ། །ཞེས་པ་འདི་ནི་བླ་མ་མུས་པའི་གསུང་ལས་ཇི་ལྟར་ཟིན་པ་བཞིན་དུ་སྤྲང་བཙུན་བསོད་ནམས་སེང་གེས་བྲིས་པའོ།།
ན། བསྲུང་བ་གཉིས་ནི། བིར་སྲུང་ཐུན་མོང་བའི་སྐབས་སུ་འབྱུང་བ་བཞིན་འདིར་ཡང་དེ་བཞིན་དུ་བརྗོད། དེ་ནས་བིར་སྲུང་ཐུན་མོང་མ་ཡིན་པའི་བསྐྱེད་ཆོག་འདིས་ནི་ལམ་འབྲས་བུ་དང་བཅས་པའི་ཁྲིད་རྫོགས་པར་མཚོན་ནུས་ཀྱི
པ་ཡིན་ཏེ། བིརླ་པའི་སྨིན་མཚམས་ཀྱི་ཐད་ཀར་གཞལ་ཡས་ཁང་ལྷ་དང་བཅས་པ་སྒོའི་ཕྱི་རོལ་གྱི་དུར་ཁྲོད་ཆེན་པོ་བརྒྱད་ཀྱིས་མ་དག་པའི་སྣང་བ་འཁོར་བའི་ཉེས་དམིགས་ལ་སོགས་པ་བསྟན། གདན་རི་དྭགས་ཀྲྀཥྞ་ས་རའི་
པགས་པས་བྱམས་པ་བསྒོམ་པ་དང་། པདྨས་སྙིང་རྗེ་དང༌། ཟླ་བས་ཀུན་རྫོབ་བྱང་སེམས་དང༌། ཉི་མས་དོན་དམ་བྱང་སེམས་བསྒོམ་པ་བསྟན། དེའི་སྟེང་དུ་རྗེ་བཙུན་རྣལ་འབྱོར་གྱི་དབང་ཕྱུག་གི་སྐུ་བསྒོམས་པས་ནི་ཐུན་མོང་མ་
ཀྱེ་རྡོར་ཆོས་སྐོར་

আ
།ཡིན་པའི་ཉམས་ཀྱི་སྣང་བ་དང༌། དེའི་སྨིན་མཚམས་ཀྱི་ཐད་ཀྱི་སྲུང་འཁོར་གཞལ་ཡས་ཁང་དང་བཅས་པའི་ནང་ན་ཀྱེ་རྡོ་རྗེ་ལྷ་དགུ་བཞུགས་པས་ནི་དག་པའི་སྣང་བ་མཚོན་ཅིང་བསྟན། དེའི་སྟེང་གི་
ཐོད་པ་བདུད་རྩིས་གང་བའི་བདུད་རྩིས་ནི་རླུང་སྦྱོར་བདུན་གྱིས་འཆི་མེད་སྒྲུབ་པ་དང་། ཐོད་པས་ནི་གཏུམ་མོ་དང་ཐིག་ལེའི་རྣལ་འབྱོར་ལ་བརྟེན་ནས་བདེ་བ་སྐྱོང་བ་བསྟན། གཡོན་གྱི་རིག་མ་གདུགས་འཛིན་པས་ནི་ཤེས་རབ་ཡེ་
ཤེས་དང༌། དེའི་ལམ་དཀྱིལ་འཁོར་འཁོར་ལོ་བསྟན་ཏེ། དངོས་སམ་ཡེ་ཤེས་ཀྱི་ཕྱག་རྒྱ་ལ་བརྟེན་ནས་ཉོན་མོངས་པའི་ཚད་པ་ལས་སྐྱོབ་པས་ན་གདུགས་འཛིན་པའི་རྒྱུ་མཚན་ཡང་དེ་ཡིན། མདུན་གྱི་ཏྲི་ཤཱུ་ལས་དབང་བཞི་པ་
༈དང༌། དེའི་ལམ་རྡོ་རྗེའི་རྦ་རླབས་མཚོན་ཅིང་བསྟན་ཏེ། རྦ་རླབས་གསུམ་གྱིས་དུག་གསུམ་བཅོམ་པས་སོ། །རྒྱུ་མཚན་དེ་བས་ན་གསུང་ངག་གི་ཁྲིད་རྫོགས་པར་ཐོབ་པའི་སློབ་མ་ལ་ཐུན་མོང་མ་ཡིན་པའི་དེིན་རླབས་འདི་བྱ་རྒྱུ་
ཡིན་གྱི། རྫོགས་པར་མ་ཐོབ་པ་ལ་བྱ་རྒྱུ་མིན་པའི་གནད་ཀྱང་དེ་ལྟར་ཡིན། རྒྱུན་གྱི་ཉམས་ལེན་གྱི་སྐབས་སུ་རང་བཻཪྵཱ་པར་གསལ་བ་དེའི་ལུས་ཀྱི་དབུས་སུ་རྩ་དབུ་མ་ཆོས་བཞི་ལྡན། གཡས་སུ་རོ་མ། གཡོན་དུ་རྐྱང་མ་སྟེ་Ở་
གསུམ་བསམ་པའི་སྤྱི་བོ། མགྲིན་པ། སྙིང་ག ལྟེ་བ། གསང་གནས་རྣམས་སུ་ཕོ་བྲང་ལྔའི་ལྷའི་ས་བོན་ཧཾ་དང་ཨོཾ་ལ་སོགས་པ་དཀྱིལ་འཁོར་ལྔ་ལ་བཏུད་དེ་བསྐྲུན། ཞེས་པའི་དོན། སོ་སོར་བསམ། དེ་ནས་རླུང་བུམ་པ

ཅན་བཟུང་སྲོག་རྩོལ་འགོག་པའི་སྦྱོར་བ་ཡིས། །ཞེས་པའི་དོན། བས་རང་བཞིན་གྱིས་གནས་པའི་བཤང་སྒོའི་རླུང་གིས་ལྟེ་བའི་མེ་སྦར། གཡས་རོ་མའི་ནང་ནས་ཞུགས། འཁོར་ལོ་རྣམས་མས་རིམ་གྱིས་གསལ་བཏབ། མེ་
དེ་སྤྱི་བོའི་ཧཾ་ལ་རེག དེ་ལས་བྱང་སེམས་གཡོན་རྐྱང་མ་ནས་བབས། འཁོར་ལོ་རྣམས་ཡས་ནས་རིམ་གྱིས་གསལ་བཏབ་པའི་མཐར། རོ་རྐྱང་གཉིས་དང་བྱང་ཆུབ་ཀྱི་སེམས་རྣམས་དབུ་མའི་མས་སྣ་ནས་ཞུགས་ཏེ། རླུང་
སེམས་ཐིག་ལེ་ཐམས་ཅད་དབུ་མར་ཐིམ་པར་བསྒོམས་ལ། བུམ་པ་ཅན་ཐུབ་ཚད་དུ་གཟུང་། འབར་གཡོ་བརྟན་པ་ལ་བརྟེན་ནས། །ཞེས་པའི་དོན། རླུང་སེམས་དབུ་མར་ཞུགས་པས་བདེ་སྟོང་ཟུང་འཇུག་གི་ཉམས་སུ་བདེ་ཆེན་
ཆོས་སྐུའི་ནམ་མཁའ་མཐོང༌། །ཞེས་པའི་དོན་ཡིན་ནོ། །འགྱུར་རོ། །དེ་ལྟར་རླུང་སྦྱོར་ལན་གསུམ་ལ་སོགས་པ་བྱས་པའི་མཐར། བསྲུང་བ་རྣམས་བྱས་ལ་དགེ་བ་སངས་རྒྱས་ཀྱི་སར་བསྔོ་སྨོན་བྱ་ཞིང༌། ཉམས་ལེན་ཐམས་
ཅད་ལ་ལྟ་བའི་རྒྱས་གདབ་པར་བྱའོ། །དམིགས་པ་འདི་ལའང་དབང་བཞིའི་ལམ་ཚང་ཞིང་ཤིན་ཏུ་ཟབ་པ་ཞིག་འདུག འདི་བྱིན་རླབས་རང་གི་སྐབས་སུ་གནང་བའི་ཕྱག་སྲོལ་ཡོད་མེད་ཅི་རིགས་པ་བྱུང་འདུག ཟུར་འདེབས་ཕྲན་
བུ་འདི་རྡོ་རྗེ་འཆང་གི་བིར་སྲུང་གི་ཡིག་ཆ་དང་།
།།སརྦ་མངྒ་ལཾ།། "
བླ་མའི་གསུང་རྒྱུན་ལ་བརྟེན་ནས་དགེ་སློང་ངག་དབང་ཆོས་གྲགས་ཀྱི་རང་གིས་དྲན་པ་གསོ་ཕྱིར་དུ་བྲིས་པའོ།།

আ
།